Establir una metodologia que permeti avaluar i fer un seguiment dels possibles efectes que, en el consum energètic i les emissions de CO 2, NO x i PM 10, puguin tenir les principals mesures del Pla director de mobilitat de la Regió Metropolitana de Barcelona (pdM).
L'Autoritat del Transport Metropolità (ATM) ha elaborat el Pla director de mobilitat de la Regió Metropolitana de Barcelona (pdM) amb l'objectiu d'establir un model de mobilitat eficient, sostenible i segur.
Aquest Pla conté 93 mesures que es realitzaran entre l'any de la seva aprovació, el 2008, fins a l'horitzó del 2012 i que està previst que comportin una reducció –respecte de l'any 2004- de les emissions de gasos d'efecte hivernacle i contaminants de:
D'altra banda, el Govern va aprovar el 30 de setembre del 2008 el Pla marc de mitigació del canvi climàtic a Catalunya 2008-2012, per al compliment del Protocol de Kyoto.
L'objectiu del Pla és contribuir, en la part proporcional que pertoca a Catalunya i pel que fa a la mobilitat, a que a l'RMB es concretin les actuacions que es duran a terme en el desplegament del pdM.
Atesa la importància que té assolir els objectius ambientals per al pdM i per a aquests dos plans ambientals, cal iniciar un procés que permeti avaluar en els propers anys el possible efecte causat pel desplegament i la implantació de les mesures del pdM.
Per dur a terme aquesta avaluació, l'estudi presenta un seguit de propostes metodològiques que avaluen l'efecte d'aquestes mesures en la mobilitat, l'emissió de gasos d'efecte hivernacle, els contaminants i el consum energètic; així mateix identifica les dades necessàries i defineix la metodologia per obtenir-les.
A la vegada, està orientat per fer una anàlisi de l'efecte produït per les principals mesures plantejades al pdM en els objectius de mobilitat i ambientals considerats de forma agregada.
Les mesures del pdM s'han agrupat tenint en compte els factors següents:
Cada mesura s'ha analitzat detalladament a partir d'aquests factors i d'aquest procés.
S'han obtingut 10 grups, integrats en 4 línies d'actuació, les quals deriven directament dels objectius plantejats al pdM.
LÍNIA 1: TRANSVASAMENT DE DESPLAÇAMENTS ENTRE MODES:
Transvasament cap al transport públic ferroviari a causa de la millora de l'oferta de transport.
Transvasament cap a modes no motoritzats per la millora de l'oferta per a vianants i bicicletes.
Transvasament cap al transport públic viari com a resultat de la millora de l'oferta de serveis de transport.
Transvasament cap al transport públic com a resultat de la creació i la promoció d'aparcaments d'enllaç.
LÍNIA 2: UTILITZACIÓ MÉS EFICIENT DEL VEHICLE PRIVAT:
Augment de l'eficiència en els desplaçaments en vehicle privat.
LÍNIA 3: MILLORA DE L'EFICIÈNCIA DE LA MOBILITAT EN EL TRANSPORT DE MERCADERIES:
Optimització dels recorreguts de mercaderies en camió.
LÍNIA 4: RENOVACIÓ DEL PARC DE VEHICLES
Renovació del parc de vehicles privats motoritzats.
Renovació del parc de vehicles pesants.
Per a cada un d'aquests grups de mesures s'ha fet una fitxa on s'explica sintèticament la metodologia prevista per avaluar els impactes que n'esdevenen, tant en la mobilitat com en les emissions i els consums energètics.
Cada fitxa conté la informació següent: